b'\n_START_ARTICLE_\nFunci\xc3\xb3 recursiva\n_START_PARAGRAPH_\nEn l\xc3\xb2gica matem\xc3\xa0tica i computaci\xc3\xb3, les funcions recursives o tamb\xc3\xa9 conegudes com a funcions recursives-\xce\xbc s\xc3\xb3n una classe de funcions dels nombres naturals en els nombres naturals que s\xc3\xb3n "computables" en un sentit intu\xc3\xaftiu. De fet, en teoria de la computabilitat es demostra que les funcions recursives s\xc3\xb3n precisament les funcions que poden ser calculades amb el formalisme de c\xc3\xb2mput m\xc3\xa9s general conegut com s\xc3\xb3n les m\xc3\xa0quines de Turing. Les funcions recursives estan relacionades amb les funcions primitives recursives i la seva definici\xc3\xb3 inductiva es construeix basant-se en les funcions primitives recursives. No tota funci\xc3\xb3 recursiva \xc3\xa9s primitiva recursiva. L\'exemple m\xc3\xa9s conegut \xc3\xa9s la funci\xc3\xb3 d\'Ackermann._NEWLINE_Existeixen altres sistemes formals equivalents quant a poder d\'expressi\xc3\xb3, per exemple, el c\xc3\xa0lcul lambda i les cadenes de Markov.'